Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: 14. számú melléklet a 26/2008. (VIII. 15.) OKM rendelethez
Paragraph Index: 1380

14. számú melléklet a 26/2008. (VIII. 15.) OKM rendelethez AGRÁR SZAKKÉPZÉS AGRÁR-MÉRNÖKTANÁRI SZAKKÉPZETTSÉGEK A szakképzettség oklevélben szereplő – magyar nyelvű megjelölése: agrár-mérnöktanár (földmérő és földrendező mérnök) agrár-mérnöktanár (mezőgazdasági és élelmiszeripari gépészmérnök) agrár-mérnöktanár (tájrendező és kertépítő mérnök) agrár-mérnöktanár (erdőmérnök) agrár-mérnöktanár (gazdasági és vidékfejlesztési agrármérnök) agrár-mérnöktanár (informatikus és szakigazgatási agrármérnök) agrár-mérnöktanár (élelmiszermérnök) agrár-mérnöktanár (kertészmérnök) agrár-mérnöktanár (környezetgazdálkodási agrármérnök) agrár-mérnöktanár (természetvédelmi mérnök) agrár-mérnöktanár (vadgazda mérnök) agrár-mérnöktanár (állattenyésztő mérnök) agrár-mérnöktanár (mezőgazdasági mérnök) agrár-mérnöktanár (növénytermesztő mérnök) agrár-mérnöktanár (mezőgazdasági szakoktató) – angol nyelvű megjelölése: Teacher of Agriculture (Agricultural and Food Industry Engineering) Teacher of Agriculture (Land Surveying) Teacher of Agriculture (Garden Construction) Teacher of Agriculture (Forestry) Teacher of Agriculture (Economics and Rural Development) Teacher of Agriculture (Informatics and Sectoral Public Administration) Teacher of Agriculture (Food Industry) Teacher of Agriculture (Horticulture) Teacher of Agriculture (Environmental Management) Teacher of Agriculture (Environmental Protection) Teacher of Agriculture (Wildlife Management) Teacher of Agriculture (Animal Husbandry) 2008/120. szám Teacher of Agriculture (Agronomy) Teacher of Agriculture (Agricultural Education Specialized according to the different fields of Agriculture). A képzés célja az agrár alapképzési szakokon szerzett szakterületi ismereteik birtokában elméletileg megalapozott, módszertani ismeretekkel és képességekkel rendelkező szaktanárok képzése az agrár irányultságú iskolarendszerű szakképzés valamennyi szintje, az iskolarendszeren kívüli szakképzés és felnőttképzés számára. Olyan szakemberek képzése, akik az agrár szakképzés területén képesek a pedagógiai tervezési, fejlesztési és kutatási feladatokra, továbbá aktív részesei lehetnek a vidékfejlesztésnek, előmozdíthatják az elmaradott régiók felzárkózását, elősegítik az Európai Unió oktatási rendszereihez való kapcsolódást. Mindezek mellett a képzés kellő alapokat ad ahhoz, hogy a hallgatók tanulmányaikat a PhD-képzésben folytathassák a neveléstudomány területén. A 8.3. pontban foglalt szakterületi általános ismereteken túli, sajátos ismeretkörök: Szakterületi közös ismeretek: − Az alapképzésben megszerzett ismereteket tovább bővítő alapozó ismeretkörök: az agrármérnöki alapképzési szakon elsajátított alapozó ismeretek bővítése, illetve elmélyítése a szakterület szerint. – Horizontális kitekintés a szakmai képzéshez kapcsolódó Nemzeti Alaptanterv műveltségterületeire, illetve a szakképzés egész rendszerére, benne a mezőgazdasági szakképzés helyére és a határos szakképzési területekre. − Gazdasági és humán ismeretek: a szakképzés és a gazdaság kapcsolatrendszere, mikro- és makrogazdasági környezeti feltételek, a felnőttképzéssel kapcsolatos sajátos ismeretek. − A szakmai törzsanyag ismeretkörei: a szakirányú szakképzés gyakorlati alkalmazást támogató agrármérnöki alaptantárgyainak elmélyítése a szak szerint. − A szakmai törzsanyag kötelezően választható ismeretkörei, differenciált szakmai ismeretek: az agrármérnöki ismeretek bővítése az agrármérnök-tanári szakképzettségnek megfelelő szakirányú ismeretkörökkel. Szakterületi ismeretkörök agrármérnöki szakképzettségenként: − okleveles agrár-mérnöktanár (földmérő és földrendező mérnök): elméleti alapozó, gazdasági valamint geoinformatika, földrendező, ingatlankataszteri, öntözési és meliorációs szakirányokhoz tartozó speciális ismeretkörök; − okleveles agrár-mérnöktanár (mezőgazdasági és élelmiszeripari gépészmérnök): elméleti alapozó, gazdasági és élelmiszeripari gépész, mezőgazdasági termeléstechnológia, környezettechnika, erőgépek, településüzemeltető, gépüzemfenntartó, környezet-(agrár-) informatika szakirányokhoz tartozó speciális ismeretkörök; − okleveles agrár-mérnöktanár (tájrendező és kertépítő mérnök): elméleti alapozó, gazdasági, valamint kertépítő, tájrendező, településüzemeltető szakirányokhoz tartozó speciális ismeretkörök; − okleveles agrár-mérnöktanár (erdőmérnök): elméleti alapozó, gazdasági, valamint erdészeti termőhely-ismerettan, erdőművelési, erdővédelmi, erdészeti növénykórtani, erdészeti állattani, erdészeti rovartani, vadászati és vadgazdálkodási, erdőhasználati, erdészeti géptani, erdőrendezési, dendrometriai, faterméstani, erdészeti üzemgazdasági, erdészeti szervezési és vezetési ismeretek, differenciált szakmai ismeretek; 2008/120. szám − okleveles agrár-mérnöktanár (gazdasági és vidékfejlesztési agrármérnök): elméleti alapozó, gazdasági, valamint agrárismeretek (növénytermesztés, kertészet, állattenyésztés); agrárgazdasági és vállalkozási ismeretek (agrárpolitika és környezetpolitika, szaktanácsadás, pénzügy és számvitel, mezőgazdasági üzemtan, emberi erőforrás gazdálkodás, marketing); regionális és vidékfejlesztési ismeretek (regionális gazdaságtan, vidékfejlesztés, területi és projekttervezési ismeretek); differenciált (agrárgazdasági, vállalatgazdálkodási és -szervezési, regionális és vidékfejlesztési) speciális ismeretkörök; − okleveles agrár-mérnöktanár (informatikus és szakigazgatási agrármérnök): elméleti alapozó, gazdasági, valamint informatika szakirányhoz tartozó speciális ismeretek: ágazati agrárinformációs rendszerek (EU agrárinformációs rendszere, -tesztüzemi rendszer, statisztikai információs rendszerek, piaci információs rendszerek, integrált igazgatási és ellenőrzési rendszer), internet alkalmazásfejlesztés, modellezés, információmenedzsment, vezetési és szervezési ismeretek, minőségbiztosítás és informatikai rendszerei, vezetői információs rendszerek, szakértői rendszerek, projekt menedzsment, távérzékelés, ágazatspecifikus alkalmazás megoldások; szakigazgatási szakirányhoz tartozó speciális ismeretek: szakigazgatási irányítási-szervezési ismeretek (pl. erdészet, kertészet, borászat), földhasználat, növény-egészségügy, vezetési és szervezési ismeretek, EU regionális politikái, ágazati információs rendszerek, minőségbiztosítási menedzsment ismeretek; − okleveles agrár-mérnöktanár (élelmiszermérnök): elméleti alapozó, gazdasági, valamint élelmiszerkémia, fizikai kémia, élelmiszeranalitika, élelmiszer mikrobiológia és higiénia, élelmiszer-ipari alapműveletek, mérés és automatizálás, élelmiszer-ipari alapgépek, munkavédelem, élelmiszertechnológia, élelmiszerbiztonság, élelmiszer-ipari , élelmiszer-ipari gazdaságtan, vezetési-szervezési alapismeretek, élelmiszertermelés és -forgalmazás jogi szabályozása; differenciált szakmai ismeretek; − okleveles agrár-mérnöktanár (kertészmérnök): elméleti alapozó, gazdasági, valamint a kertészeti ágazatokhoz (dísznövénytermesztés, faiskolai termesztés, gyógynövénytermesztés, gyümölcstermesztés, szőlészet, zöldségtermesztés), illetve egyéb (ökológiai gazdálkodás; kertészeti termékmenedzsment, kertészeti biotechnológia, zöldfelület-gazdálkodás, kertészeti gépüzemeltetés és kertészeti vállalkozásfejlesztés) szakirányokhoz tartozó speciális ismeretkörök; − okleveles agrár-mérnöktanár (környezetgazdálkodási agrármérnök): elméleti alapozó, gazdasági és agrárkörnyezetgazdálkodási ismeretek (környezetgazdálkodás, vízgazdálkodás, környezettechnika, erdő- és vadgazdálkodás, tájökológia, környezeti jog, EU agrárpolitika, földhasználat); környezet- és természetvédelmi ismeretek (környezeti elemek védelme, környezetállapotfelmérés, természetvédelem, környezetfizika, tájvédelem); környezetfejlesztési ismeretek (környezetgazdaságtan, térinformatika, területi tervezés, környezetpolitika); differenciált szakmai ismeretek; − okleveles agrár-mérnöktanár (természetvédelmi mérnök): elméleti alapozó, gazdasági, természetvédelmi jogi és szakigazgatási ismeretek; erdőés mezőgazdálkodás, vadgazdálkodás és halgazdálkodás védett területeken; vizes élőhelyek kezelése, terepi vizsgálati módszerek, növényvédelem, gomba- és állatvédelem, élőhelyvédelem; őshonos háziállatok tenyésztése; növény-, gomba- és állatkereskedelem; dendrológia; etológiai alapismeretek; védett területek ökonómiája; ökoturizmus; differenciált szakmai ismeretek; − okleveles agrár-mérnöktanár (vadgazda mérnök): elméleti alapozó, gazdasági, valamint vadászatszervezés és vadászati etika, vadbiológiai ismeretek, vadföldgazdálkodás és vadtakarmányozás, zárttéri vadgazdálkodás, állományhasznosítás, vadkárelhárítás és -becslés, vadgazdálkodás tervezése, élőhelykezelés és élőhelyfejlesztés, vadegészségügy, vadászebek 2008/120. szám és vadászati hasznosításuk, fegyver- és lőszerismeret, biztonságtechnika és munkavédelem, trófeakezelés és -bírálat, dermoplasztika; differenciált szakmai ismeretek; − okleveles agrár-mérnöktanár (állattenyésztő mérnök): elméleti alapozó, gazdasági, növénytudományi (takarmánynövény termesztéstan, gyepgazdálkodás), állattudományi (takarmányozástan, állattenyésztéstan), állategészségügyi (állategészségtan, állathigiénia, szaporodásbiológia), gazdaságiés szervezéstudományi (állattenyésztési ágazatok ökonómiája, vezetési ismeretek és munkaszervezés, számvitel és pénzügyi ismeretek, környezetgazdálkodás), élelmiszertudományi (állati termékek feldolgozása, állattenyésztési termékmarketing), műszaki tudományi (állattenyésztés gépei) ismeretek; differenciált szakmai ismeretkörök; − okleveles agrár-mérnöktanár (mezőgazdasági mérnök): elméleti alapozó, gazdasági,valamint növénytudományi (földművelés és földhasználat, növénytermesztés, gyepgazdálkodás, növényvédelem, vetőmagtermesztés, kertészet), állattudományi (állattenyésztés, takarmányozás, állategészségtan és higiénia), gazdasági és humán (humán menedzsment, agrárgazdaságtan, marketing, számviteli és pénzügyi ismeretek, vállalati gazdaságtan, üzemszervezés) ismeretek, környezeti és minőségbiztosítási (környezetgazdálkodás, erdőés vadgazdálkodás, minőségbiztosítás) ismeretek; differenciált szakmai ismeretek; − okleveles agrár-mérnöktanár (növénytermesztő mérnök): elméleti alapozó, gazdasági, termesztéstechnológiai (földműveléstan, földhasználat és tájgazdálkodás, vízgazdálkodás és melioráció; mezőgazdasági géptan), növénytudományi (növényélettan, növénynemesítés és növényi biotechnológia, növénytermesztéstan, növényvédelem, vetőmagtermesztés és forgalmazás, gyepgazdálkodás, fenntartható és ökológiai gazdálkodás, kertészet), állattudományi (állattenyésztés, takarmányozás), minőségbiztosítási (minőségbiztosítás a növénytermesztésben, termékfeldolgozás és élelmiszerbiztonság), gazdasági és szervezéstudományi modulok (növénytermesztés ökonómiája), differenciált szakmai ismeretek; − okleveles agrár-mérnöktanár (mezőgazdasági szakoktató): elméleti alapozó, gazdasági, mezőgazdasági, élelmiszeripari, kertészeti, erdészeti, mezőgazdasági gépészeti szakirányokhoz tartozó, valamint az adott szakképzési terület tárgyainak oktatására irányuló speciális elméleti és gyakorlati ismeretek. 2008/120. szám

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes